Nr.:

# DECIZIA ETAPEI DE ÎNCADRARE

##  proiect

Ca urmare a solicitării de emitere a acordului de mediu adresate de **COMUNA TÎMNA**, cu sediul în sat Timna, comuna Timna, Judetul Mehedinţi, înregistrat cu nr. 10568 din 05.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

 APM Mehedinţi decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 12.09.2017, că proiectul ”**Sistem de alimentare cu** **apă în satul Tîmna, comuna Tîmna**, județul Mehedinți”, propus a fi amplasat în intravilanul localității Tîmna, comuna Tîmna **nu se supune evaluării impactului asupra mediului şi nu se supune evaluării adecvate**.

 **Justificarea prezentei decizii**:

 ***I*. *Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

 proiectul se încadrează în prevederile Hotărârii Guvernului nr. 445/2009, anexa nr.2, la punctul 10, litera b) proiecte de dezvoltare urbană*;*

 a) **mărimea proiectului**:

 Proiectul este unul de mărime medie și presupune realizarea unui sistem de alimentare cu apă compus din reţeaua de distribuţie, amplasata pe DJ 561 A, pe DC 86 şi uliţele pe care le intersectează din satul Tîmna; gospodăria de apă amplasata în vecinătatea podului peste pârâul Peşteana si executarea unui puţ forat amplasat în incinta gospodăriei de apă.

 **b) descrierea proiectului:**

*Elementele caracteristice ale proiectului sunt următoarele:*

Sursa de apă este alcătuită dintr-un puţ forat proiectat cu adâncimea de 190 m situat la 20 m de pârâul Peşteana. Cabina puţului forat construită din beton armat monolit, instalaţii hidraulice.

 Gospodăria de apă se amplasează în aceeaşi incintă cu forajul, pentru a asigura distribuţia apei în satul Tîmna, pe prima ramură prin pompare pe DJ 561 A şi gravitaţional pe DC 86 şi uliţele pe care le intersectează.

Gospodăria de apă este alcătuită dintr-un un container cu staţia de potabilizare, grup de pompare pentru distribuţie la grupul de case de pe DJ561A şi grup de pompare pentru pomparea apei la rezervorul nr. 2 situat deasupra satului la cota 310.

- 1 rezervor nr. 1 de 80 mc la gospodărie şi un rezervor nr. 2 de 100 mc, deasupra satului.

- conducte de legătură în gospodăria de apă;

- canalizare golire rezervor din preaplin şi golire rezervor la care se adaugă apele accidentale din camera vanelor, realizată din tuburi de PVC Dn 200 mm şi evacuate gravitaţională

- conducta de aducţiune: din tub PEID, Dn 90 mm, cu L= 1500 m, pentru presiunea de 16 bar, de la rezervorul nr. 1, de 80 mc la rezervorul nr. 2, de 100 mc;

Împrejmuirea gospodăriei de apă se va realiza din plasă de sârmă zincată, fixată pe stâlpi metalici, L=100 m.

Reţeaua de distribuţie cuprinsă în prezentul proiect are lungimea totală de **4.668 m,** cu diametre de la 63-110 mm din PEID, Pn 6 şi Pn 10și se împarte în două ramuri:

- ramura nr.1, cu L=1.191 m, pe DJ 561A

- ramura nr.2, cu L=3.477 m, Pe DC 86 și drumurile principale și secundare.

Reţeaua de distribuţie necesită 24 subtraversări de drumuri si 5 supratraversari pârâu.

Necesarul de apă în scop potabil s-a determinat pentru un consum specific de qloc = 120 l/om/zi, în vederea asigurării nevoilor gospodărești cu posibilitate de racord în casă cu condiția ca până la realizarea sistemului centralizat de canalizare și a stației de epurare, evacuarea apelor uzate să se facă în bazine etanșe vidanjabile.

 Debitele caracteristice ale cerinței de apă sunt:

* Qzi mediu = 72,05 m3/zi,
* Qzi max = 93,66 m3/zi

**c) cumularea cu alte proiecte**: nu este cazul;

**d) utilizarea resurselor naturale**: necesarul de balast, piatra sparta si nisip de sorturi diferite se vor asigura de la agenții economici autorizați pentru activitatea de extracție a agregatelor minerale;

**e) deseuri generate pe amplasament la implementarea proiectului**:

- deșeuri menajere produse de personalul șantierului, cum ar fi: hârtie, plastic, sticle, resturi alimentare;

- deșeuri tehnologice: materialele care vor rezulta din operațiile de excavare necesare pentru realizarea lucrărilor sunt asimilabile deșeurilor din construcții:

* pământ și pietre fără amestec de substanțe periculoase;
* deșeuri rezultate din activitatea de întreținere a utilajelor: uleiuri uzate, anvelope uzate, baterii și acumulatori

**f) emisiile poluante, inclusiv zgomotul si alte surse de disconfort**:

*- Emisii de praf:* pe perioadă execuției datorită mișcărilor de pământ se vor semnala emisii importante de praf și noxe de la gazele de eșapament.

*- Emisii apă*: in perioada de execuție a lucrărilor proiectate vor rezulta următoarele tipuri de ape: ape pluviale convențional curate căzute pe carosabil care pot fi poluate cu eventuale scurgeri de hidrocarburi și ape uzate menajere rezultate de la grupurile sanitare ce vor fi amenajate în cadrul organizării de șantier.

*- Emisii pe sol/subsol:* sursele potențiale de impact asupra solului pot proveni din depozitarea necontrolată a deșeurilor ce provin din realizarea lucrărilor proiectate.

- *Zgomot*: sursele de zgomot sunt reprezentate de traficul autovehicolelor și utilajele folosite la amenajarea drumurilor

**g) risc de accident datorita tehnologiilor utilizate** – pentru desfășurarea activității pe amplasamentul propus nu este necesară utilizarea sau stocarea de substanțe toxice sau periculoase;

**h) utilizarea existenta a terenului**: terenul aferent rețelei de distribuție este situat în intravilanul localității Timna și aparține domeniului public, încadrat ca zonă de drumri și rețele tehnico edilitare, terenul aferent gospodăriei de apă este situat în extravilanul localității Plopi.

 **i) relativa abundență a resurselor naturale din** **zona,** **calitatea și capacitatea regenerativă a acestora:** nu este cazul

 **j) capacitatea de absorbtie a mediului**:

 - zonele umede - nu este cazul
    - zonele costiere - nu este cazul
    - zonele montane și cele împădurite - nu este cazul

    - parcurile și rezervațiile naturale – nu este cazul

    - ariile clasificate sau zonele protejate prin legislația în vigoare: nu este cazul;

**k)** **zonele de protectie specială**: amplasamentul pe care urmează să se realizeze proiectul nu se afla in interiorul niciunei arii naturale protejate conform punctului de vedre nr.207/05,05,2017 exprimat de biroul CFM din cadrul APM Mehedinți

**l) ariile in care standardele de calitate a mediului stabilite de legislatia in vigoare au fost deja depasite**: nu este cazul;

**m)** **peisajele cu semnificatie istorica, culturala si arheologica**: nu este cazul;

**n)** **extinderea impactului**: local, numai in zona de lucru, pe perioada de executie;

**o)** **natura transfrontieră a impactului**: prin localizarea sa proiectul nu produce impact de natură transfrontieră;

**p) mărimea si complexitatea impactului**: zona studiată este antropizată iar impactul asupra factorilor de mediu sol, aer, zgomot este direct de complexitate minimă;

**r)** **probabilitatea impactului**: impactul asupra populației este unul benefic și contribuie la dezvoltarea economică a localității;

**s) durata, frecventa si reversibilitatea impactului**: investiția de bază se va executa timp de câteva luni, cu ocuparea definitivă a suprafeței de 500 aferentă gospodăriei de apă și cu refacerea amplasamentului pe toată lungimea rețelei de distribuție a apei potabile.

**t)**  **observatii din partea publicului pe timpul derularii procedurii:** nu s-au primit observații din partea publicului.

***II. Motivele care au stat la baza luării deciziei etapei de încadrare în procedura de evaluare adecvată sunt următoarele:*** Nu este cazul

 **Condiţiile de realizare a proiectului**:

**a)** pentru factor de mediu **apa:**

- se vor respecta condițiile impuse prin **Avizul de gospodărire a apelor nr. 28 din 04.09.2017** emis de AN Apele Române – Administrația Bazinală de Apă Jiu – SGA Mehedinți;

- se vor respecta debitele impuse prin avizul de gospodărire a apelor;

- până la racordarea la rețeaua centralizată de canalizare și stația de epurare, în cazul instalațiilor interioare de alimentare cu apă în imobile, evacuarea apelor uzate se va face în bazine etanșe vidanjabile.

- in perioada de executie se va delimita foarte bine zona de lucru si va fi imprejmuita, astfel incat sa se elimine orice risc de poluare al apelor de suprafata si subterane din zona;

- se va proceda la acoperirea spatiilor de depozitare a materialelor de unde pot rezulta particule care pot fi antrenate de catre apele de suprafata si subterane;

- se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;

- organizarea de santier – acesta nu va fi amplasat in apropierea apelor de suprafata si va fi prevazuta cu WC –uri ecologice.

**b)** pentru factor de mediu **aer:**

- folosirea de utilaje periodic verificate tehnic, de generatie recenta, dotate cu sisteme catalitice de reducere a poluantilor;

- transportul de materiale se va face pe trasee optime;

- sa se asigure masuri si dotari speciale pentru izolarea si protectia fonica a surselor generatoare de zgomot si vibratii;

- utilajele folosite la executia lucrarilor vor avea o stare tehnica corespunzatoare in vederea evitarii poluarii atmosferice;

**c)** pentru factor de mediu **sol:**

- se va asigura gestionarea corespunzatoare, prin depozitarea temporara, in locuri amenajate, a tuturor tipurilor de deșeuri, până la ridicarea lor de către societatea de salubrizare autorizată;

- pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilajele tehnologice;

- terenul ce va fi ocupat cu organizarea de șantier va fi supus nivelării și așezării unui strat de balast în vederea ocupării cu utilaje și instalații necesare realizării proiectului;

- in cazul producerii unor poluari accidentale in timpul lucrarilor acestea vor fi neutralizate cu substante absorbante , vor fi depozitate temporar in recipienti speciali si se vor preda firmelor autorizate in vederea eliminarii;

- după terminarea execuției proiectului zona organizării de șantier se va aduce terenul la starea inițială prin îndepărtarea utilajelor de pe amplasament și a deșeurilor menajere și tehnologice.

**d) gestiunea deșeurilor** de pe amplasament**:**

- deșeurile menajere se vor colecta și se vor depozita temporar într-un loc special amenajat, în tomberoane cu capac și vor fi predate firmei care asigură serviciile de salubritate ale comunei;

- deșeurile de contrucție rezultate vor fi imediat încărcate și transportate la depozite special amenajate și autorizate în acest sens;

- deșeurile tehnologice rezultate din activitatea de întreținere a utilajelor se vor elimina prin intermediul firmelor autorizate din grija constructorului;

- antreprenorul are obligația să țină evidența lunară a producerii, stocării provizorii, tratării și transportului, reciclării și depozitării definitive a deșeurilor.

După terminarea lucrărilor, constructorul va asigura curățenia spațiilor de desfășurare a activităților prin supravegherea dirigintelui de șantier. Activitatea de realizare a lucrărilor proiectate nu va implica lucrări de reconstrucție ecologică, ci doar reabilitare ecologică a anumitor suprafețe ocupate temporar;

Lucrările de realizare a proiectului se vor derula numai pe timpul zilei, fără a crea disconfort populației din vecinătate, respectându-se programul de odihnă al acestora;

Atât beneficiarul cât și proiectantul vor urmări îndeaproape executarea lucrărilor prevăzute in proiect.

 ***Titularul va notifica in scris Agenția pentru Protecția Mediului Mehedinți in următoarele cazuri:***

 ● in situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;

 ● la finalizarea investiției pentru: verificarea realizării proiectului in conformitate cu cerintele legale și cu condițiile din prezentul act și intocmirii procesului verbal de constatare a respectării tuturor condițiilor impuse.

* *pentru solicitarea și obținerea autorizației de mediu*
* Revizuirea deciziei etapei de incadrare este obligatorie in următoarele condiții:
* daca apar elemente noi , necunoscute la data emiterii prezentului act;
* prevederile unor noi reglementari legale o impun

*Decizia etapei de incadrare își păstrează valabilitatea pe toată perioada punerii aplicare a proiectului.*

**Nerespectarea prevederilor prezentei Decizii de încadrare se sancţionează conform prevederilor legale în vigoare.**

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului de proiect.**